* 1. **Rámcový učebný plán pre 2-ročný nadstavbový študijný odbor 2415 L plynárenstvo**

|  |  |
| --- | --- |
| **Kategórie a názvy vzdelávacích oblastí a vyučovacích predmetov** | **Počet týždenných vyučovacích hodín za celé štúdium** |
| **Všeobecné vzdelávanie** | **23** |
| **Jazyk a komunikácia**slovenský jazyk a literatúra a) cudzí jazyk b),  | **12**66 |
| **Človek a spoločnosť** c)občianska náuka | **2** |
| **Človek a príroda**  d)fyzika | **1** |
| **Matematika a práca s informáciami** e)matematikainformatika  | **6**4 x |
| **Zdravie a pohyb**telesná a športová výchova | **2** |
| **Odborné vzdelávanie** | **33** |
|  | **Teoretické vzdelávanie**  | **Praktická príprava**  | **Spolu** |
|  | **21** | **12** | **33** |
| automatizácia plynárenskej výroby i), j), k) | 3 | - | 3 |
| plynárenské zariadenia j) | 6 | - | 6 |
| prevádzka plynárenského zariadenia i), j), k) | 3 | - | 3 |
| elektrotechnika v plynárenských zariadeniach i), j), k) | 4 | - | 4 |
| plynoinštaláterstvo j) | 2 | - | 2 |
| elektronika | 1 | - | 1 |
| ekonomika | 2 | - | 2 |
| odborná prax m) | - | 12 | 12 |
| **Disponibilné hodiny** l) | **10** |
| **SPOLU** | **66** |
| **Účelové kurzy/učivo** |  |
| Kurzy odborné n) |  |
| **Maturitná skúška** |  |

* 1. **Poznámky k rámcovému učebnému plánu pre 2-ročný študijný odbor 2415 L plynárenstvo**
1. Výučba slovenského jazyka a literatúry sa v študijných odboroch realizuje s dotáciou minimálne 3 hodiny týždenne v každom ročníku. Trieda sa na dvoch hodinách v týždni za celé štúdium delí na skupiny pri minimálnom počte 24 žiakov.
2. Vyučuje sa jeden z cudzích jazykov: jazyk anglický, nemecký, francúzsky, ruský, španielsky, taliansky. Trieda sa delí na každej hodine na skupiny pri minimálnom počte 24 žiakov.
3. Súčasťou vzdelávacej oblasti „Človek a spoločnosť“ je predmet občianska náuka.
4. Súčasťou vzdelávacej oblasti „Človek a príroda“ je predmet fyzika.
5. Súčasťou vzdelávacej oblasti Matematika a práca s informáciami sú predmety matematika a informatika. Výučba matematiky sa realizuje s dotáciou minimálne 2 hodiny týždenne v každom ročníku
6. Stredné odborné školy pre žiakov so zdravotným znevýhodnením plnia rovnaké ciele ako stredné odborné školy pre intaktných žiakov. Všeobecné ciele vzdelávania v jednotlivých vzdelávacích oblastiach a kompetencie sa prispôsobujú individuálnym osobitostiam žiakov so zdravotným znevýhodnením v takom rozsahu, aby jeho konečné výsledky zodpovedali profilu absolventa. Špecifiká výchovy a vzdelávania žiakov so zdravotným znevýhodnením (dĺžka, formy výchovy a vzdelávania, podmienky prijímania, organizačné podmienky na výchovu a vzdelávanie, personálne, materiálno-technické a priestorové zabezpečenie ap.) stanovujú vzdelávacie programy vypracované podľa druhu zdravotného znevýhodnenia.
7. Počet týždenných vyučovacích hodín v školských vzdelávacích programoch je minimálne 33 hodín a maximálne 35 hodín, za celé štúdium minimálne 66 hodín, maximálne 70 hodín. Výučba v študijných odboroch sa realizuje v 1. ročníku v rozsahu 33 týždňov, v 2. ročníku v rozsahu 30 týždňov (do celkového počtu hodín za štúdium sa počíta priemer 32 týždňov, spresnenie počtu hodín za štúdium bude predmetom školských učebných plánov). Časová rezerva sa využije na opakovanie a doplnenie učiva a v poslednom ročníku na prípravu a absolvovanie maturitnej skúšky.
8. Žiakom so sluchovým postihnutím, ktorí vykonajú maturitnú skúšku z občianskej náuky (§ 17a vyhlášky MŠ SR č.318/2008 Z. z. o ukončovaní štúdia na stredných školách, v znení neskorších predpisov) môže upraviť riaditeľ školy, na základe odporúčania predmetovej komisie, hodinovú dotáciu predmetu občianska náuka z dotácie vyučovacích hodín určených cudziemu jazyku.
9. Trieda sa delí na skupiny ak je možnosť zriadiť skupinu najmenej 8 žiakov alebo

 max. 15 žiakov.

1. Ak sa vyučovacia hodina poskytuje formou praktických cvičení, trieda sa z dôvodu

 hygieny a BOZP delí na skupiny s maximálnym počtom 10 žiakov v skupine.

1. Predmet sa vyučuje s využitím IKT, trieda sa delí na skupiny, maximálny počet žiakov v skupine je 15.
2. Disponibilné hodiny sú spoločné pre všeobecné a odborné vzdelávanie, škola ich použije pri dopracovaní školského vzdelávacieho programu. Možno ich využiť na posilnenie hodinovej dotácie základného učiva (povinných predmetov) alebo na zaradenie ďalšieho rozširujúceho učiva (voliteľných predmetov) v učebnom pláne. O ich využití rozhoduje vedenie školy na základe vlastnej koncepcie výchovy a vzdelávania podľa návrhu predmetových komisií a po prerokovaní v pedagogickej rade.
3. Praktické vyučovanie sa realizuje formou odbornej praxe a praktických cvičení, podľa všeobecne záväzných právnych predpisov. Súčasťou predmetu odborná prax je prax organizovaná súvisle, ktorú žiaci absolvujú počas štúdia v 1. a 2. ročníku v rozsahu 10 pracovných dní a 7 hodín za jeden deň. Pre kvalitné zabezpečenie vzdelávania je potrebné vytvárať podmienky pre osvojovanie požadovaných praktických zručností a činností. Na odbornej praxi sa žiaci delia do skupín, najmä s ohľadom na bezpečnosť a ochranu zdravia pri práci a na hygienické požiadavky podľa všeobecne záväzných právnych predpisov. Počet žiakov na jedného učiteľa odbornej praxe 10.
4. Ako súčasť výchovy môže škola organizovať v spolupráci so zamestnávateľmi aj odborné kurzy pre rozšírenie odborných kompetencií žiaka. Kurzy môžu byť zamerané na špecifické činnosti požadované zamestnávateľom. Kurz sa organizuje spravidla v druhom ročníku v rozsahu vyžadovanom od jednotlivých kurzov, najviac však v trvaní 5 dní po 6 hodín